АҞӘА, нанҳәа 4 – Sputnik. АҶА ауаа ргәы рҽанырҵоит иԥжәар зылшо амаҭәарқәа аанханы иҟазар шауа азы. Абри атәы аанацҳауеит аусбарҭа апресс-маҵзура.
Дара ауааԥсыра иреилдыркаауеит азанааҭуаа неиаанӡа рбо амаҭәарқәа ирыламкьысырц.
Асеиԥш иҟоу аҭагылазаашьақәа раан аҭел асра алшоит абарҭ аномерқәа рыла:
+7(840)226-30-49, 911, 001, 112.
Аԥшьаша, нанҳәа 3 рыҽны аҭыԥ аҿы аус зуаз аминистрра аусзуҩцәа ирбеит хыԥхьаӡара рацәала аминақәа, аџьаԥҳаны.
Аҭыԥантәи ауааԥсыра еиҭарҳәоит рашҭақәа рымхурсҭақәа ишырҭаҳаз хыԥхьаӡара рацәала аминақәеи аснариадқәеи.